ماشکیل (آن لائن) بلوچستان نیشنل پارٹی نا بنجائی جوائنٹ سیکرٹری میر نذیر احمد بلوچ‘ بنجائی لیبر سیکرٹری منظور بلوچ‘ بنجائی راہشون حاجی زاہد بلوچ اسک مذمتی بیان اٹ بی این پی واشک نا ضلعی جنرل سیکرٹری علی حسن بلوچ ناناروا دزگیری نا مذمت ءِ کرسا پارینو کہ ڈسٹرکٹ واشک انتظامیہ ہبکہ مرسا بے سوب سیاسی کارندہ غاتے دزگیر کرسا تینا بے سہبی تے ڈکنگ نا کوشست کننگ اٹی ءِ‘ واشک اٹ غریب بندغ آتے السا انتظامیہ تینا است پسند بندغ آتے ٹی راشن بشخا ہرانا سوب آن پارٹی و حقدار آک توار چست کریر تو ڈپٹی کمشنر واشک‘ اسسٹنٹ کمشنر و تحصیلدار بے سوب آن پارٹی نا ضلعی جنرل سیکرٹری علی حسن بلوچ ءِ دزگیر کرسا حق انا توار ءِ شیف شاغنگ نا کوشست کریر ولے بلوچستان نیشنل پارٹی دا وڑ تیان خلپک و مشکل نا دا ساہت اٹ تینا الس ءِ اسُل تنیا الیپک۔ او پاریر کہ واشک انتظامیہ دمدستی پارٹی نا ضلعی جنرل سیکرٹری ءِ یلہ کے اصل حقدار آتے ٹی راشن بشخنگ ءِ پک کننگے۔
